tomron87/hebrew-wikipedia-sentences-corpus huggingface dataset:
PAL: November 22, 2002 זה המשחק האחרון שפותח על ידי סטודיו Rare לפני שהוא נרכש על ידי מיקרוסופט.82 :GameRankings
NA: September 11, 2011 המשחק הזה הוא גרסה מחודשת של Star Fox 64 עבור ה-Nintendo 3DS, עיקר השיפורים הם בגרפיקת התלת מימד ושינויים אחרים.81 :GameRankings
JP: October 5, 2017 בוטל במקור עקב קרבתו של תאריך השחרור המוצע עם יציאת ה-Nintendo 64 ובעיות פיתוח פנימיות
Starless and Bible Black (בתרגום חופשי לעברית: ללא כוכבים ושחור תנ"כי) הוא אלבום על ידי להקת הרוק המתקדם, קינג קרימזון.
רוב השירים בעלי המילים עוסקים בסאטירה אודות הסיאוב והחומרנות בחברה.
יוצא מן הכלל, הן במילים והן במלודיה הוא השיר הלירי, The Night Watch.
שם האלבום הוא כשם הקטע האינסטרומנטלי הארוך הפותח את צידו השני של האלבום.
השם לקוח מפתיחת יצירתו של דילן תומאס, "תחת חרש חלב" (Under Milk Wood).
באלבום שמונה שירים ושניים מהם הן יצירות אינסטרומנטליות ארוכות.
הראשונה נמשכת 9 דקות והשנייה נמשכת 11 דקות.
לכן בתקליט הויניל המקורי, שתי היצירות מכסות את כל הצד השני.
חמישה מהשירים באלבום הוקלטו בהופעות חיות ונערכו באולפן – רק שני השירים הפותחים את האלבום הוקלטו באולפן.
השיר The Night Watch עד 1:57 דקות לשיר הוקלט בהופעה והלאה מנקודה זו, הוקלט באולפן.
שני אלבומי הופעה של הלהקה שיצאו מאוחר יותר: The Great Deciver ו-The Night Watch נקראים על שם שני שירי האלבום.
זהו האלבום האחרון של הלהקה בו כנר הלהקה, דייוויד קרוס והאחרון בו השתתף הפזמונאי האורח, ריצ'רד ג'יימס פאלמר.
למרות שהיצירה האינסטרומנטלית Trio מנוגנת ללא תופים, מתופף הלהקה ביל ברופורד נכלל בקרדיט על השיר.
רוברט פריפ – גיטרה, מלוטרון, פסנתר חשמלי, אביזרים
ג'ון וטון – גיטרה בס, שירה
ביל ברופורד – תופים, כלי הקשה
דייוויד קרוס – כינור, ויולה, מלוטרון, פסנתר חשמלי
"Starless" הוא יצירה של להקת הרוק המתקדם קינג קרימזון.
זהו השיר האחרון והארוך ביותר באלבומם "Red", שיצא לאור בשנת 1974. זהו גם השיר האחרון שההרכב הקליט לפני פירוקו, שהוביל להפסקת פעילותם עד לשנות השמונים.
ההרמוניה והמלודיה המקורית נכתבו על ידי הבסיסט וסולן הלהקה, ג'ון וטון.
וטון רצה להכליל את השיר באלבומה הקודם של הלהקה, Starless and Bible Black, כשיר הנושא, אך גיטריסט הלהקה רוברט פריפ והמתופף ביל ברופורד לא אהבו את השיר ודחו אותו.
במקומו נכלל באלבום קטע אינסטרומנטלי שנשא את שם האלבום.
הכותרת של היצירה אמורה הייתה להיות "Starless and Bible Black", ציטוט משתי השורות הראשונות של הפואמה "Under Milk Wood" מאת המשורר דילן תומאס.
השיר בגרסתו החדשה כלל מילים שונות, קטעים אינסטרומנטליים וריף בס (אותו הוסיף ברופורד), ושמו קוצר ל-Starless.
את מילות השיר כתב התמלילן האורח ריצ'רד פאלמר-ג'יימס.
השיר בוצע בהופעות חיות בין החודשים מרץ ליוני 1974.
החלק הראשון מאופיין במלודיה עדינה של גיטרה ושירה נוגה של וטון.
החלק השני מנוגן במשקל 13/4. תחילה נשמע ליין הבס של ווטן, ולאחריו מצטרף אליו ברופורד בתיפוף חופשי.
פריפ מנגן בגיטרה הרמוניות במרווח של פרימה בשני מיתרים שונים, תוך עלייה איטית בטונים, כאשר דינמיקת הנגינה הולכת וגוברת עד לשיאה בחלק השלישי.
החלק השלישי מתחיל על ידי מעבר חד של סקסופון והחלק הוא קצבי וג'אזי במשקל 13/8. החלק מסתיים בחזרה למלודיית הפתיחה, הפעם בסקסופון.
לשיר הוקלטו גרסאות כיסוי רבות, ביניהן גרסתם של מייק פורטנוי, ניל מורס ורנדי ג'ורג'.
הזמר הסקוטי קרייג ארמסטרונג ביצע גם הוא גרסת כיסוי לשיר באלבומו As If to Nothing תחת השם "Starless II".
להקת הפולק The Unthanks הקליטה גרסת כיסוי לשיר באלבומם Last ב־2011.
להקת אסיה, בה ניגן ג'ון וטון, הקליטה גרסת כיסוי מקוצרת לשיר, באורך של 3 דקות.
להקת 21st Century Schzoid Band שהורכבה מחברי קינג קרימזון לשעבר, ביצעה גם היא גרסת כיסוי לשיר.
ג'ון וטון - גיטרת בס, שירה
מל קולינס* - סקסופון (סופרן)
איאן מקדונלד* - סקסופון (אלט)
המסומנים ב-"*" הם חברי קינג קרימזון לשעבר אשר לקחו חלק בהקלטת השיר
Stars Dance (בעברית: "כוכבים רוקדים") הוא אלבום הבכורה של הזמרת סלינה גומז.
האלבום יצא לאור ב-23 ביולי 2013, על ידי חברת התקליטים הוליווד רקורדס.
Stars Dance הוא אלבום הבכורה של גומז כזמרת סולו, לאחר שהוציאה שלושה אלבומים עם להקתה סלינה גומז & סצנה.
האלבום יצא רשמית ב-23 ביולי, אך דלף לרשת האינטרנט שבוע לפני כן.
סינגל הבכורה מהאלבום, "Come & Get It", הוצע במקור לזמרת ריהאנה, אך לאחר שזאת דחתה אותו הוא הוקלט על ידי גומז עבור האלבום.
את השיר "Save The Day" מהאלבום, רצתה הזמרת ג'ניפר לופז לקנות מגומז, אך זו דחתה את בקשתה.
גומז סיפרה שהשיר "Love Will Remember" באלבום נכתב בעקבות הקשר עם בן זוגה לשעבר, ג'סטין ביבר.
על השיר "Save The Day" אמרה שהוא בין הבולטים באלבום ומהאהובים עליה, והוא מתאר רגע שלא רוצים שייגמר.
גומז ציינה כי מספר אומנים השפיעו עליה בתהליך יצירת האלבום, בהם בריטני ספירס, טיילור סוויפט וג'נט ג'קסון.
בנוסף סיפרה על הערכתה והשפעתה מעבודת המפיק סקרילקס, אותו פגשה במהלך הצילומים לסרט "ספרינג ברייקרס", כאשר הפיק את הפסקול שלו.
גומז קידמה את האלבום באמצעות מספר ראיונות והופעות חיות בטלוויזיה.
היא הופיעה בתוכנית הרדיו של ריאן סיקרסט ב-8 באפריל 2013 לקידום הסינגל "Come & Get It".
היא ביצעה את ההופעה הראשונה שלה בטלוויזיה של השיר בטקס פרסי הסרטים והטלוויזיה של MTV לשנת 2013 ב-14 באפריל 2013. היא הופיעה בתוכנית המציאות האמריקאית רוקדים עם כוכבים ב-16 באפריל כדי לבצע את "Come & Get It".
ב-18 באפריל היא ביצעה את השיר שוב בתוכנית המופע של אלן דג'נרס.
גומז לבשה בינדי בהופעות אלה, ומאוחר יותר ספגה ביקורת על ידי החברה האוניברסלית להינדואיזם על השימוש שלה בסמל הדתי.
גומז הופיעה בתוכנית הירוח הלילית של דייוויד לטרמן ב-25 באפריל, שם ביצעה את "Come & Get It".
ב-27 באפריל היא ביצעה את השיר שוב בטקס פרסי המוזיקה של רדיו דיסני 2013. היא לא ביצעה את השיר שוב עד 19 במאי, אז הופיעה בטקס פרסי המוזיקה של בילבורד 2013. ימים לאחר מכן, היא ביצעה את "Come & Get It" בתוכנית של גרהם נורטון.
גומז הופיעה באולפן MuchMusic ב-30 במאי, שם ביצעה לראשונה את "Slow Down".
ב-4 ביולי ביצע גומז גם את "Come & Get It" ו-"Slow Down" בחגיגות ה-4 ביולי של מייסיס.
גומז הופיע בתוכנית הבוקר "This Morning" בבריטניה כדי לבצע את "Come & Get It".
במקביל להוצאת Stars Dance, ביצעה גומז את "Come & Get It", "Slow Down" ו-"Birthday" בבוקר טוב אמריקה.
בספטמבר הופיעה גומז בתוכנית הבוקר האמריקאית "Live!
בעקבות צאתו של "Slow Down" הופיעה גומז ב-The View כדי לבצע את השיר.
היא ביצעה את השיר שוב בתוכנית האירוח של דייוויד לטרמן.
היא ביצעה את "Slow Down" בתוכנית הכישרונות האמריקאית The X Factor.
גומז נבחרה למופע המחצית במהלך המשחק של הדאלאס קאובויס מול אוקלנד ריידרס שנערך בחג ההודיה.
האלבום קודם עוד יותר באמצעות סיבוב ההופעות העולמי Stars Dance Tour, שנערך בארצות הברית ואסיה.
סיבוב ההופעות הרוויח מעל 36 מיליון דולר.
במקור נועדו להיערך הופעות באוסטרליה וביפן, סיבוב ההופעות בוטל בגלל בעיות אישיות של גומז.
"Come & Get It" הוא הסינגל הראשון מהאלבום.
יצא ב-7 באפריל 2013, ונחל הצלחה ברחבי העולם.
הגיע למקום השישי במצעד בילבורד הוט 100, ובמדינות נוספות הגיע לדירוג עשרת הלהיטים הגדולים, במדינות כגון קנדה, ניו זילנד, סקוטלנד, בריטניה, בלגיה, מקסיקו ואירלנד.
"Slow Down" הוא הסינגל השני מהאלבום.
הקליפ יצא רשמית ב-19 ביולי, בגלל דליפה קודמת.
Stars Dance הגיע הישר למקום הראשון במצעד בילבורד 200 ומכר כ-97,000 עותקים בשבוע הראשון לצאתו.
זה היה אלבומה הראשון של גומז שהגיע לראש המצעד, בנוסף להיותו האלבום הנמכר ביותר שלה בשבוע הראשון לצאתו, עד שחרורו של אלבומה השני, Revival, שמכר כ-117,000 עותקים בשבוע הראשון לצאתו.
האלבום בילה כ-25 שבועות במצעד.
נכון לשנת 2021, זהו אלבומה היחיד של גומז שלא הגיע לתואר אלבום זהב בארצות הברית.
האלבום הגיע לראש מצעד האלבומים הקנדי, ומכר כ-16,500 עותקים בשבוע הראשון לצאתו.
זה היה לאלבומה הראשון שהגיע למקום הראשון במדינה.
חודש לאחר צאתו הגיע האלבום למעמד אלבום זהב על ידי איגוד תעשיית ההקלטות הקנדי.
האלבום הגיע למקום הראשון גם בברזיל, סין, יוון, הונגריה, מקסיקו ונורווגיה.
ב-14 באוגוסט 2013 יצאה גומז לסיבוב הופעות עולמי, בשם "Stars Dance Tour", עם להיטים מהאלבום.
Star Wars Jedi: Fallen Order הוא משחק פעולה-הרפתקאות לשחקן יחיד שפותח על ידי חברת Respawn Entertainment ומופץ על ידי חברת Electronic Arts, ומתקיים באופן כרונולוגי ביקום מלחמת הכוכבים חמש שנים לאחר "פרק 3: נקמת הסית'".
המשחק הוכרז לראשונה במהלך כנס ה-E3 2018, ופרטים ראשונים עליו נחשפו באפריל 2019. במהלך פאנל שהתקיים ב-8 ביוני 2019 בכנס ה-E3 2019, נחשף סרטון משחקיות ראשון מלא בן 13 דקות.
המשחק הופץ עבור Microsoft Windows, פלייסטיישן 4 ו-Xbox One ב-15 בנובמבר 2019.
כשהמשחק מתרחש לאחר אירועי "פקודה 66", שהחל את הטיהור הגלקסי הרחב מאבירי הג'דיי, השחקן ייכנס לדמותו של הפדאוואן קאל קסטיס (בדיבובו ולכידת תנועותיו של קמרון מונאהן), אחד הג'דיי האחרונים שנותרו בחיים כשהוא מנסה לשרוד מהאינקוויזטורים שמטרתם לחסל את שרידי הג'דיי ששרדו את "פקודה 66".
במהלך המשחק, השחקן יפגוש דמויות אייקוניות שהופיעו ביקום מלחמת הכוכבים, כמו סאו גררה ו"האחות השנייה", ויבקרו בעולמות כמו קאשייק, דאת'ומיר ואילום, לצדם של עולמות ודמויות חדשות.
מספר שנים לאחר אירועי "נקמת הסית'", הפאדוואן קאל קסטיס נמלט מאירועי "פקודת 66" וחי את חייו במנוסה מהאימפריה הגלקטית, תוך שהוא מסווה את עצמו כעובד במגרש גרוטאות בכוכב בראקה (Bracca), וסובל מטראומה בעקבות הטיהור.
בעקבות תאונת עבודה, הוא נאלץ להשתמש בכוח בשביל להציל את חברו ושותפו לעבודה, פראוף, מנפילה אל מותו.
דרואיד אימפריאלי מתעד את המקרה ומעביר את התיעוד לאימפריה, ששולחת שני אינקוויזיטורים, על מנת שילכדו את קאל.
לאחר שאחת מהם, "האחות השנייה" הורגת את פראוף בעוד שהוא מדבר כנגד האימפריה, קאל זועם ותוקף אותה עם חרב האור שלו, נלכד אך נמלט מהמקום, ובמהלך בריחתו נחלץ בעזרת אבירת ג'דיי לשעבר בשם סיר ג'ונדה (Cere Junda) וטייס הקרב גריז דירטוס (Greez Dirtus).
השניים מגלים לקאל שמטרתם היא לבנות מחדש את מסדר הג'דיי על מנת להביס את האימפריה, בעזרת הולוקרון שמכיל שמות ומיקומים של ילדים רגישים לכוח, שהשאיר המאסטר לשעבר של סיר, אינו קורדובה (Eno Cordova) על כוכב הלכת בוגאנו.
בהגיעם לבוגאנו, קאל פוגש את הדרואיד BD-1 שהיה שייך לקורדובה, והוא מוביל אותו לכספת שנבנתה על ידי ציוויליזציה עתיקה של משתמשי הכוח בשם הזפו (Zeffo).
כאשר קאל מנסה לפתוח את הכספת, הוא מגלה שהיא חסומה.
צוות המאנטיס נוסע לכוכב הבית של הזפו, שם קאל מוצא מקדש עתיק של הזפו ובו הודעה שקורדובה השאיר, שמובילה לחברו הווקי טארפול מכוכב קאשיק.
בהגיעם לקאשיק, קאל פוגש בלוחם החופש סאו גררה, שמוביל קבוצת לוחמים כנגד ניסיונות ההשתלטות של האימפריה על משאבי הטבע בקאשיק.
קאל עוזר ללוחמי החופש לשחרר ווקים שנלכדו ושועבדו על ידי האימפריה.
הוא אינו מצליח למצוא את צ'יף טארפול, אך צמד לוחמים שהכיר מבטיח שיחפש אותו בעבורו.
קאל וצוות המאנטיס חוזרים לזפו, שם הם מקווים למצוא רמזים נוספים אודות הכספת.
במהלך החיפושים מפתיעה בשנית האחות השנייה את קאל, ולאחר קרב ביניהם היא חושפת את זהותה כטרילה – הפאדוואנית לשעבר של סיר שנלכדה על ידי האימפריה וערקה מכוחות הג'דיי אל הסית'.
היא מסבירה לקאל שהיא נתפסה משום שסיר בגדה בה ומסרה את מיקומה לאימפריה, ומזהירה אותו שסיר תבגוד גם בו בעתיד.
קאל לומד שהוא צריך חפץ של הזפו בשם האסטריום (Astrium) על מנת לפתוח את הכספת בבוגאנו.
בעוד שהוא מנסה לחזור לסיפון המאנטיס, שכיר חרב של ההאקסיון ברוד (Haxion Brood) – ארגון ציידי ראשים שגריז חייב להם כסף, לוכד וכולא אותו ואת BD-1. השניים משתחררים מהכלא ונאלצים להילחם בקרב גלדיאטורים שמאורגן על ידי ציידי הראשים, אך מחולצים על ידי גריז שפורץ עם המאנטיס למקום ומשחרר אותם.
צוות המאנטיס חוזרים לקאשיק, שם חבריהם מצאו את צ'יף טארפול, שאומר לקאל שעליו לטפס על עץ המקור (Origin Tree) ולחקור את הצמרת שלו.
בצמרת העץ קאל מוצא הודעה נוספת מקורדובה, שמציין שישנו אסטריום בכוכב דאת'ומיר.
בנוסף, קאל נתקל באינקוויזיטורית נוספת - האחות התשיעית, מביס אותה בקרב והיא נופלת מצמרת העץ אל מותה.
בדאת'ומיר, קאל פוגש במרין – מכשפה ממסדר אחיות הלילה שנטבחו על ידי הסית' אך מאמינות שהג'דיי אחראיים לכך.
מרין מצווה על תושבי דאת'ומיר להרוג את קאל.
בעוד שהוא נלחם בהם בדרכו למקדש נוסף של הזפו, קאל פוגש באדם מסתורי שמזהה את היותו ג'דיי.
אותו אדם טוען שהוא חוקר דברים רבים וביניהם את דאת'ומיר.
קאל נכנס למקדש הזפו אך נתקל בחיזיון של המאסטר שלו לשעבר - ג'ארו טאפאל, ונרדף על ידי הזכרונות שלו מיום ביצוע פקודה 66, במהלכו המאסטר שלו הקריב את חייו על מנת שינצל.
רדוף תחושות אשמה וטראומה, קאל שובר את חרב האור שלו - שהייתה שייכת למאסטר שלו.
מיואש ומובס הוא עוזב את המקדש ופוגש בשנים בזר, שחושף את זהותו כטארון מאליקוס, ג'דיי לשעבר שנמלט מפקודה 66 וערק לצד האפל של הכוח.
מאליקוס מציע לקאל להצטרף אליו, אך קאל מסרב.
כאשר הוא חוזר למאנטיס, קאל מגלה מסיר שהיא הפסיקה להשתמש בכוח כאשר למדה שטרילה הפכה לאינקוויזיטורית, מתוך תחושות אשמה.
עם זאת, היא מעודדת אותו לשים את עברו מאחוריו, ולבנות חרב אור חדשה תנתק את הקשר למאסטר שלו, ותגרום לו לפתוח דף חדש.
קאל יוצא לכוכב אילום במטרה למצוא גביש קייבר לחרב האור שלו.
הוא מוצא את הגביש לאחר חיפוש יחד עם BD-1, וחוזר לדאת'ומיר להתעמת מול מאליקוס.
מרין מגלה שמאליקוס שיקר לה אודות הטבח, ומחליטה לעזור לקאל במסעו כדי לשקם את הג'דיי.
קאל וצוות המאנטיס חוזרים לבוגאנו, שם קאל מצליח לפתוח את הכספת אך נתקל במארב של טרילה, שגונבת ממנו את ההולוקרון.
בניסון אחרון להשיב אותו, צוות המאנטיס טס למבצר האינקוויזיטורים בכוכב נור, אחד המעוזים המאובטחים ביותר באימפריה.
קאל וסיר יחדיו פורצים למבצר, שם קאל נלחם את דרכו עד לחדר בו שמור ההולוקרון, שם תוקפת אותו טרילה.
לאחר מאבק ביניהם במהלכו סיר מגיעה כדי לעזור, טרילה מהססת לתקוף, אך למקום מגיע דארת' ויידר, שהורג את טרילה בטענה שאכזבה אותו והודף את סיר בקלות.
קאל מנסה להילחם לשווא בויידר, ולאחר מכן פונה לברוח ממנו אך ללא הצלחה.
כאשר ויידר סוגר עליו, סיר מופיעה שנית, מסיחה את דעתו מה שנותן לשניים חלון הזדמנויות לברוח יחד עם ההולוקרון.
לאחר שנמלטו עם ההולוקרון, קאל סיר, גריז, מרין ו־BD-1 בטוחים על סיפון המאנטיס.
קאל מחליט להשמיד את ההולוקרון ולהשאיר את גורל הילדים לכוח, מתוך הידיעה שאם הם יאומנו בדרכי הג'דיי הם יאלצו לחיות את חייהם כנרדפים כמוהו.
לאחר מכן, הצוות ממשיך לקראת המסעות הבאים שלהם.
הבמאי סטיג אסמוסן הצטרף לחברת "Respawn Entertainment" בשנת 2014 כבמאי המשחק, שהוביל את צוות הפיתוח השני של האולפן.
לאחר מכן, במאי 2018, נחשף שהפרויקט יהיה משחק פעולה-הרפתקאה מנקודת מבט שלישית שתתקיים ביקום של זיכיון "מלחמת הכוכבים".
אהרון קונטררס, שכתב את התסריט עבור המשחק Mafia 3, הוביל את צוות הנרטיב של המשחק, שכלל את כריס אוולונה וארבעה תסריטאים אחרים.
האולפן גם שיתף פעולה עם אולפני לוקאס פילם כדי ליצור דמויות ומיקומים חדשים.
המשחק נוצר באמצעות מנוע "Unreal Engine 4".
מפיצת המשחק, חברת Electronic Arts הכריזה על פיתוח המשחק במהלך כנס ה-E3 2018. המשחק הופץ עבור Microsoft Windows ועבור הקונסלות פלייסטיישן 4, ו־Xbox One ב-15 בנובמבר 2019, חודש לפני יציאתו של הסרט "מלחמת הכוכבים: עלייתו של סקייווקר" לאקרנים.
בינואר 2022, Respawn Entertainment הכריזה כי היא מפתחת משחק המשך ל-"Fallen Order".
במאי 2022, במהלך אירוע הממוקד בזיכיון "מלחמת הכוכבים" (Star Wars Celebration), נחשף שמו של משחק ההמשך, "Star Wars Jedi: Survivor", והוצג טיזר.
Stars (בעברית: כוכבים) הוא אלבום האולפן ה-12 של זמרת הפופ האמריקנית, שר.
האלבום יצא לאור ב-19 באפריל 1975, על ידי חברת התקליטים האחים וורנר.
מתוך האלבום יצא הסינגל היחיד "Geronimo's Cadillac".
האלבום הגיע רק למקום ה-153 במצעד הבילבורד 200 והיה לכישלון הקופתי הראשון של שר מתוך רצף של אלבומים כושלים בשנות ה-70 ושנות ה-80.
"Geronimo's Cadillac" - יצא לאור ב-1975, כסינגל הראשון והפותח מתוך האלבום.
Stargazing (בעברית: תצפית לכוכבים) הוא המיני-אלבום הראשון של הדי ג'יי והמפיק הנורווגי קייגו.
האלבום יצא לאור ב-22 בספטמבר 2017 על ידי חברות התקליטים סוני מיוזיק ואולטרה מיוזיק.
Starboy הוא אלבום האולפן השלישי של הזמר הקנדי דה ויקנד.
האלבום יצא לאור ב-25 בנובמבר 2016, על ידי חברת התקליטים XO, והופץ על ידי ריפבליק רקורדס.
באלבום השתתפו דאפט פאנק, לנה דל ריי, קנדריק לאמאר ופיוצ'ר, והוא קודם על ידי שבעה סינגלים.
"Starman" (בעברית: "איש כוכב") הוא שיר שנכתב והוקלט על ידי המוזיקאי הבריטי דייוויד בואי עבור אלבום הקונספט שלו "עלייתם ונפילתם של זיגי סטארדסט ועכבישי המאדים" משנת 1972.
השיר מתאר את האלטר אגו של בואי, זיגי סטארדסט, מעביר מסר של תקווה לנוער בכדור הארץ דרך הרדיו.
הסיפור מסופר מנקודת מבטו של אחד הנערים ששומע את זיגי.
יש הטוענים כי השיר חזה את עלילת הסרט מפגשים מהסוג השלישי.
האקורדים של תחילת הפזמון מבוססים במעורפל על פזמון השיר המפורסם אי שם מעבר לקשת ששרה ג'ודי גרלנד בסרט הקוסם מארץ עוץ, המרמזים על מקורותיו החוצניים של זיגי.
דייוויד בואי - שירה, גיטרה אקוסטית
מיק רונסון - גיטרה חשמלית, מלוטרון, קולות רקע
טרבור בולדר - גיטרה בס
השיר שוחרר כסינגל מוביל ב-28 באפריל 1972.
מנקודת מבט מסחרית, השיר היה לאבן דרך בקריירה של בואי, והלהיט הראשון שלו לאחר ההצלחה של Space Oddity, שלוש שנים קודם לכן.
Starboy הוא סינגל שהוקלט על ידי הזמר-יוצר הקנדי דה ויקנד בשיתוף צמד המוזיקה האלקטרונית הצרפתי דאפט פאנק, מתוך אלבום האולפן השלישי של דה ויקנד הנושא את אותו השם.
השיר יצא לאור ב-21 בספטמבר 2016, כסינגל הראשון מתוך האלבום, על ידי חברות התקליטים XO וריפבליק רקורדס.
ב-24 באוגוסט 2016, במהלך ראיון בבילבורד, סגן הנשיא הבכיר של חברת ריפבליק רקורדס וונדי גולדשטיין הזכיר כי דה ויקנד שיתף פעולה עם צמד המוזיקה האלקטרונית הצרפתי דאפט פאנק.
מאוחר יותר פירט דה ויקנד כי יצר קשר עם הצמד באמצעות חברים משותפים בסצנת המוזיקה הקנדית, וכי הוא הוזמן לאולפן בפריז שבצרפת לעבוד עם דאפט פאנק.
במהלך הפגישה שלהם למען הקלטת שירם המשותף, "I Feel It Coming" שיצא בחודש שלאחר צאת השיר "Starboy", החליטו דה ויקנד ודאפט פאנק לעבוד גם על שיר זה.
השיר יצא ב-21 בספטמבר 2016, יחד עם הכרזת האלבום ורשימת הרצועות שלו.
השיר הגיע למקום הראשון במצעדים השבועיים של קנדה, דנמרק, צרפת, ניו זילנד, נורווגיה, מקסיקו, שוודיה, וכן במצעד הבילבורד הוט 100 ובמצעד ההשמעות ברדיו הישראלי של חברת מדיה פורסט, ונכנס גם לחמישייה הראשונה במדינות שונות.
במצעד הבילבורד הוט 100, הופיע השיר לראשונה במקום ה-40, ובשיאו הגיע למקום הראשון.
השיר הוא שירו השלישי של דה ויקנד שהגיע למעמד זה, לאחר "Can't Feel My Face" ו-"The Hills".
הווידאו קליפ הרשמי של השיר פורסם בערוץ ה-Vevo של דה ויקנד ביוטיוב ב-28 בספטמבר 2016, כשבוע לאחר צאתו של הסינגל, ובוים על ידי גרנט זינגר.
הקליפ צבר 100 מיליון צפיות תוך כשלושה שבועות, ו-500 מיליון תוך כשלושה חודשים.
נכון לאוקטובר 2020, הקליפ עומד על כ-1.8 מיליארד צפיות, והוא הנצפה ביותר בערוצו של דה ויקנד ביוטיוב ואחד מ-80 הסרטונים הנצפים ביותר ביוטיוב.
אזורתאריך יציאהפורמטגרסהחברת תקליטיםמקורעולם22 בספטמבר 2016הורדה דיגיטליתמקוריתXO • ריפבליקאיטליה23 בספטמבר 2016רדיו להיטים עכשווייםיוניברסלהממלכה המאוחדתXO • ריפבליקרדיו קצבי עכשוויארצות הברית27 בספטמבר 2016רדיו להיטים עכשווייםרדיו קצבי עכשוויגרמניה4 בנובמבר 2016תקליטורריפבליקעולם11 בנובמבר 2016הורדה דיגיטליתרמיקס של קייגוXO • ריפבליק
"Starlight" (בעברית: "אור כוכבים") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red.
השיר הגיע למקום התשיעי במצעד שירי הקאנטרי הדיגיטליים.
השיר נכתב על ידי טיילור סוויפט והופק על ידה, יחד עם המפיקים המוזיקליים נייתן צ'פמן ודן האף.
פרק זמן לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.
ברולינג סטון הוא דורג במקום ה-103 ברשימת "כל 206 השירים של טיילור סוויפט, לפי דירוג".
"Starlight" בוצע במייל היי בדנוור ב-15 ביולי 2023 יחד עם השיר "Back to December".
(בעברית: אור כוכבים (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "Starlight" משנת 2012, היא הרצועה החמש עשרה מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס.
"" כולל את אותן המילים, ההפקה והמכשור של "Starlight" המקורי.
Staraya derevnya הוא הרכב מוזיקה ניסיונית שקיים מאז 1994. ההרכב נקרא על שם .
לדברי , היצירות הרב-שכבתיות של ההרכב בנויות על אווירה פסיכדלית ודומות יותר לדימויים נעים מאשר לשירים.
בהופעות החיות של ההרכב המוזיקה מנוגנת בחושך, במטרה למקד את תשומת הלב של הקהל לעבודות האנימציה שמאולתרות תוך כדי הנגינה ומוקרנות יחד עם המוזיקה.
"Stars" (בעברית: "כוכבים") הוא סינגל שהוקלט על ידי הזמר-יוצר ההולנדי דאנקן לורנס.
את השיר הוציאה לאור ב-21 במאי 2021 חברת התקליטים ספארק רקורדס.
הוא נכלל במהדורת הדלוקס של אלבום הבכורה של לורנס, Small Town Boy.
השיר נכתב בידי לורנס עצמו, ברט מקלאולין, ווטר הארדי וג'ורדן פלמר.
נכון לדצמבר 2021, צבר השיר בפלטפורמת הספוטיפיי כ-9.3 מיליון השמעות.
ב-21 במאי 2021 פרסם לורנס הופעה חיה שהוקלטה מראש, בה הוא מבצע את "Stars" בגמר אירוויזיון 2021 שנערכה ברוטרדם שבהולנד, ב-22 במאי אותה השנה.
כיוון שנדבק בנגיף הקורונה כמה ימים לפני עלייתו לבימת האירוויזיון, שודרה לצופים הופעת הגיבוי שהוכנה מראש.
דאנקן לורנס – כתיבה, הלחנה, שירה ראשית, קולות רקע
ברט מקלאולין – כתיבה, הלחנה
ג'ורדן פלמר – כתיבה, הלחנה, קולות רקע
ווטר הארדי – כתיבה, הלחנה, הפקה, גיטרה, מיקסינג, פסנתר, תכנות סינתיסייזר
Starring Role (בעברית: תפקיד ראשי) הוא שיר שהוקלט על ידי הזמרת-יוצרת הוולשית מרינה.
השיר יצא לאור ב-27 באפריל 2012, על ידי חברות התקליטים אטלנטיק רקורדס ו-, לצד שאר הרצועות מאלבום האולפן השני שלה, Electra Heart.
השיר נכתב על ידי דיאמנדיס וגרג קורסטין, והופק על ידי האחרון.
דיאמנדיס הקליטה את השיר באולפן Echo שבלוס אנג'לס.
ב-5 באפריל, העלתה מרינה לטוויטר שלה סרטון שלה, המסביר את חשיבות השיר באלבום.
דיאמנדיס כתבה את השיר על מאהב לשעבר שסירב להיות עצמו בשבילה.
בשיר, שרה מרינה על כך שהיא רוצה להיות "מספר אחת" בלבו.
בראיון "Track By Track", במהלך שבוע ההוצאה של Electra Heart, הסבירה דיאמנדיס על השיר:
בסמוך לצאתו, עלה השיר לרשת הזרמת המדיה ספוטיפיי, תוך שצבר למעלה מ-35 מיליון השמעות.
ב-23 באפריל, ארבעה ימים לפני צאת האלבום, העלתה דיאמנדיס גרסה אקוסטית של השיר לחשבון היוטיוב שלה.
ב-24 ביוני 2013 העלתה הזמרת-יוצרת האמריקאית מלאני מרטינז גרסת כיסוי של השיר לחשבון היוטיוב שלה.
מרטינז אף ביצעה את השיר מספר פעמים בהופעות חיות.
מקום הקלטה – אולפני Echo, לוס אנג'לס
מרינה דיאמנדיס – שירה, כתיבה, קלידים
גרג קורסטין – כתיבה, הפקה, קלידים, הנדסה, פסנתר תכנות
טים רוברטס – עוזר הנדסה
פיל סיפורד – עוזר הנדסה
Starcrossed (בעברית: חֲסַר מַזָל) הוא אלבום האולפן הרביעי של הזמרת-יוצרת הסקוטית מגי ריילי.
האלבום יצא לאור ב-19 באפריל 2000, על ידי חברת התקליטים EMI (Electric and Musical Industries).
באלבום נכללו שירים שונים שהוקלטו במיוחד עבור הקונספט שלו, כדוגמת "Reunion" ו-"Now".
מתוך האלבום יצאו שני סינגלים: "Always You" ו-"Adelena".
אזורתאריך יציאהפורמטחברת תקליטיםמקורכלל העולם19 באפריל 2000תקליט 7 אינץ' • תקליט 12 אינץ'EMI
Star Wars Jedi: Survivor הוא משחק הרפתקאות-פעולה לשחקן יחיד שפותח על ידי חברת Respawn Entertainment ומופץ על ידי חברת Electronic Arts, ושעלילתו מתקיימת באופן כרונולוגי ביקום מלחמת הכוכבים חמש שנים לאחר עלילת "Fallen Order" ובמקביל לאירועי "אובי ואן קנובי".
המשחק יצא לשוק עבור Microsoft Windows, פלייסטיישן 5 ו-Xbox Series X/S ב-28 באפריל 2023.
עלילת המשחק מתרחשת חמש שנים לאחר עלילת "Fallen Order" ובמקביל לאירועי "אובי ואן קנובי".
כאחד מאבירי הג'דיי האחרונים ששרדו את "פקודה 66", ממשיך קאל קסטיס במסעו ובמאבקו נגד האימפריה הגלקטית העוינת; במהלכם ייתקל בסנטור אימפריאלי מסתורי ומסוכן מגזע הפאואן שבכוכב-הלכת קורסנט, המעוניין להוציא לפועל את תוכניתו ההרסנית.
דבר פיתוחו של המשחק הוכרז לראשונה במאי 2022. המשחק פותח על ידי "Respawn Entertainment" והוא עתיד לצאת לשוק עבור הפלטפורמות Microsoft Windows, פלייסטיישן 5 ו-Xbox Series X/S.
במאי המשחק, סטיג אסמוסן, טען כי יכולותיהן המשופרות של הדור הבא אפשרו לחברת "Respawn" לפתח ולהפיק את המשחק "באיכות שהיא מעבר לכל מה שאי-פעם פיתחנו בעבר".
על ידי מיקודו בלעדי של פיתוח המשחק עבור קונסולות הדור התשיעי, המשחק יזכה לזמני טעינה מהירים יותר באופן משמעותי משל קונסולות הפלייסטיישן 4 וה-Xbox One בהן הושק המשחק הראשון.
עם ניצול החומרה החזקה יותר של הקונסולות Xbox Series X/S ופלייסטיישן 5, הרצתו של המשחק תדרוש עבור אחסון מערכת ולפחות של זיכרון RAM, אם כי עבור משחקיות חלקה מומלץ שטח של .
בנוסף, הרצת המשחק תדרוש מעבד עם לפחות 4 ליבות ו-8 תהליכונים, כגון Intel Core i7-7700 או AMD Ryzen 5 1400.
הקדימון הראשון עבור המשחק הופץ במאי 2022, ובמהלכו נמסר כי המשחק יושק ב-17 במרץ 2023; עם זאת, בהמשך נמסר כי הפצת המשחק תידחה ל-28 באפריל 2023. ב-5 בדצמבר 2022, הודיעה מפיצת המשחק, "Electronic Arts", כי קדימון המשחקיות עבור המשחק יוצג במהלך טקס פרסי המשחק ב-8 בדצמבר 2022.
"Star Wars Jedi: Battle Scars" הוא רומן פריקוול נלווה למשחק, שנכתב על ידי סם מאגס ועתיד לצאת לאור ב-7 במרץ 2023. עוד נמסר כי עלילת הרומן תגולל את אשר אירע במהלך חמש השנים שחלפו בין "Fallen Order" ל-"Survivor".
עטיפת הספר נחשפה ב-1 בדצמבר 2022, ובה הוצגו דמויות נוספות שהופיעו במהלך עלילת "Fallen Order".
בנוסף, נחשף כי האח החמישי, שהופיע בסדרות הטלוויזיה "מלחמת הכוכבים: המורדים" ו"אובי ואן קנובי", יופיע במסגרת העלילה.
שנהפרסקטגוריהתוצאהסימוכין2024פרס גראמיהפסקול הטוב ביותר עבור משחקי וידאו ומדיה אינטראקטיבית אחרת
Starfields (בעברית: סטארפילדס) הוא אלבום האולפן התשיעי של הזמרת-יוצרת הסקוטית מגי ריילי.
האלבום יצא לאור בשנת 2019, על ידי חברות התקליטים טלמו מיוזיק ואנטר-הלטנג GmbH, שש שנים לאחר יציאת האלבום הקודם שלה.
אלבום זה הופץ בהוצאת חברות תקליטים שונות מזו הקודמת.
הסינגל המוביל מתוך האלבום "Where the Rivers Run" יצא לאור ב-27 בספטמבר 2019 במטרה לעזור בקידום שלו.
בספטמבר 2019, חודשיים לפני יציאת האלבום, הוציאה מגי ריילי את הסינגל המוביל מתוכו, "Where the Rivers Run".
לאחר מכן, הוחלט כי היא לא תוציא סינגלים נוספים מתוכו, אך באותה העת הקליטה את "O Little Town of Bethlehem" ו-"The Christmas Song" לכבוד חג המולד שאירע באותה השנה.
הקונספט של האלבום נוצר בהשראת החלל כמו גם כוכבים.
אזורתאריך יציאהפורמטחברת תקליטיםמקורכלל העולם15 בנובמבר 2019הזרמת מוזיקה • הורדה דיגיטליתטלמו • אנטר-הלטנג GmbH
Starfield (בעברית: סטארפילד; מילולית: שדה כוכבים) הוא משחק וידאו מסוגת פעולה-הרפתקאות ועולם פתוח שמפותח על ידי Bethesda Game Studios ומופץ על ידי Bethesda Softworks, אשר יצא לאור ב-6 בספטמבר 2023 למערכת ההפעלה למחשבים אישיים Microsoft Windows ולקונסולת משחקים Xbox Series X/S.
המשחק הוכרז רשמית במהלך מסיבת עיתונאים בכנס E3 של חברת Bethesda ב-2018, באמצעות קדימון חשיפה.
"סטארפילד" הוא משחק תפקידים אשר מתרחש בחלל, ועל פי פרסומים יהיה ניתן ליצור דמויות מאפס ולחקור עימם כוכבים חדשים באמצעות חלליות.
המשחק יהיה הקניין הרוחני המקורי הראשון שפותח על ידי Bethesda מזה למעלה מעשרים וחמש שנים, שאינו מתבסס על מותגי עבר הקיימים והמוכרים של החברה, כמו Fallout ו-The Elder Scrolls (שהאחרון מבניהם הוא Skyrim).
המשחק אמור לצאת ב-6 בספטמבר 2023 עבור Windows ו-Xbox Series X/S, ויהיה בלעדי, כלומר לא מתוכנן לצאת בפלייסטיישן 5. תאריך היציאה המקורי היה ב-11 בנובמבר 2022 ונדחה.
"Stars Are Blind" (בעברית: "כוכבים עיוורים") הוא סינגל שהוקלט על ידי הזמרת האמריקאית פריס הילטון.
הוא יצא לאור ב-5 ביוני 2006, על ידי חברת התקליטים האחים וורנר, כסינגל המוביל מתוך אלבום הבכורה שלה, (2006).
ב-2 ביוני 2023 יצאה גרסה רשמית ל-"Stars Are Blind" בהשתתפות הזמרת הגרמנייה קים פטרס.
"Stars Are Blind" קיבל ביקורות חיוביות מטעם מבקרי המוזיקה.
סטיבן תומאס ארלוויין מ-AllMusic כינה אותו "רצועה קלה".
סאל צ'ינקוומני מ-Slant אמר ש"סינגל הבכורה של פריס, 'Stars Are Blind', היה הפתעת הקיץ; זהו שיר אהבה שטוף שמש, בגוון רגאיי, שהאפיל על סינגלים חדשים של כמה מהכוכבים הגדולים ביותר של המוזיקה".
לאה גרינבלט מאנטרטיינמנט ויקלי כינתה אותו "שיר קייצי".
אלכסיס פטרידיס מגרדיאן אמרה ש"ב-'Stars Are Blind', השילוב של הרגאיי וקולה של הילטון מהנה בצורת מעוותות".
ב-2 ביוני 2023 יצאה גרסה רשמית ל-"Stars Are Blind" ביחד עם הזמרת הגרמנייה קים פטרס.
מקוםתאריםמכירותאיטליה (FIMI)10,000 ארצות הברית (RIAA) זהב 559,000 דנמרק (IFPI Danmark) זהב 4,000הממלכה המאוחדת (BPI)102,000 שוודיה (GLF) זהב 10,000
"Stars" הוא סינגל של להקת ה-EDM האוסטרלית פנאו, הזמרת האמריקאית ביבי רקסה והראפר הפורטוריקני אוזונה, שיצא ב-19 במאי 2023 בהוצאת חברת התקליטים Etcetc .
השיר נכתב על ידי ניק ליטלמור, אוזונה, ג'ין ג'ין, ביבי רקסה, סם ליטלמור, פיטר מאייס ויאזיד ריברה, והופק על ידי פנאו.
נכון לאוקטובר 2023, השיר הושמע למעלה מ-13 מיליון פעמים בספוטיפיי, ולמעלה מ-2.8 מיליון פעמים ביוטיוב.
Star Wars Outlaws הוא משחק משחק פעולה-הרפתקאות שפותח על ידי "Massive Entertainment" ומופץ על ידי "יוביסופט" באמצעות רישיון שקיבלו מ-"Lucasfilm Games", ועלילתו מתרחשת באופן כרונולוגי ביקום מלחמת הכוכבים בתקופה שבין אירועי "האימפריה מכה שנית" לאירועי "שובו של הג'דיי".
המשחק יצא לשוק עבור פלייסטיישן 5, Microsoft Windows ו-Xbox Series X/S ב-30 באוגוסט 2024.
השחקן מגלם את דמותה של קיי וס וביכולתו לשוטט בעולם הפתוח המורכב מחקר כוכבי לכת, חקירת החלל ולקיחת חלק בפעילויות שונות בעולם המשחק.
מערכת הקרב במשחק משלבת בין קרבות פנים מול פנים לבין קרבות ירי בעזרת רובה מדגם "" המכיל מספר מצבים הניתנים להחלפה וביניהם ירי פעימה אלקטרומגנטית.
במהלך הקרבות, קיי יכולה להיעזר בסביבה לטובתה, לדוגמה: היא יכולה לירות בחביות מתפוצצות כדי להרוג מספר אויבים במכה אחת.
במהלך הקרב, מוצג מד אדרנלין ולאחר שהוא התמלא, קיי יכולה להרוג מספר אויבים בטכניקת "זמן קליע" (המזכירה את יכולת ה-V.A.T.S ממשחקי "Fallout") ובעזרתה לסמן אויבים שונים ולהורגם.
מכיוון שקיי היא גנבת, המשחק שם דגש על מכניקת התגנבות על מנת להתחמק מאויבים שונים או להכניעם בשקט.
בין שאר הציוד ברשותה של קיי ניתן לכלול וו טיפוס, בעזרתו קיי יכולה להתנדנד בין משטחים שונים או לטפס עליהם וכן מכשיר אלקטרוני לפריצת דלתות ומחשבים.
בנוסף לאלו, המלווה של קיי, ייצור קטן ופרוותי בשם ניקס, מסוגל לסרוק את הסביבה בחיפוש אחר אויבים ושלל אותו ניתן למצוא בעולם המשחק, להסיח את דעתם של אויבים שונים ואפילו לתקוף אותם ובכך לתת לקיי זמן להתחמק או לתקוף בעצמה.
לשחקנים ניתנת השליטה במספר כלים על מנת לחקור כוכבי לכת ואת החלל עצמו: ברשותה של קיי אופנוע מיוחד בעזרתו היא יכולה להגיע מנקודה לנקודה על פני הכוכב במהירות.
בנוסף, קיי יכולה לעבור בין כוכבים בעזרת ספינת חלל שברשותה.
בעזרת ספינת החלל, השחקנים יכולים להילחם בספינות אחרות בעזרת תותחי לייזר ומערכת טילים.
ברחבי החלל, מצויות תחנות חלל בהן השחקן יכול למכור שלל, לקבל משימות שונות ומידע מודיעיני.
השחקן מקבל תשלום בשם "קרדיטס" בעבור השלמת משימות במהלך המשחק, בעזרתם הוא יכול לרכוש שדרוגים לדמות וכן בגדים ואביזרים חדשים לקיי וניקס.
ככל שהמשחק מתקדם, השחקנים יכולים לפתוח יכולות חדשות עבור קיי וניקס וכן שדרוגים לרובה, לאופנוע ולספינת החלל.
השחקנים יכולים לשדרג את יכולותיהם לאחר שנפגשו עם דמויות שמומחות באותו התחום ולאחר השלמת משימות עבורן, יכולותיהן של קיי וניקס ישתדרגו.
עולם המשחק מורכב מארבעה קרטלי פשע מאורגן: קרטל אשיגה, קרטל קרימזון דון, קרטל האט וקרטל פייק.
ההחלטות שהשחקנים לוקחים במהלך המשחק משפיעות על רמת המוניטין של קיי בקרב כל קרטל.
במידה ולקיי יש רמת מוניטין גבוהה בקרב קרטל מסוים, השחקנים יוכלו לגשת בחופשיות לאזורים מוגבלים, קבלת הנחות בחנויות מסוימות וקבלת ציוד בלעדי.
רמת מוניטין נמוכה תגרום לאנשי הקרטל לצוד את קיי כאשר היא תעבור בקרבם.
בדומה למשחקים אחרים כדוגמת "GTA", המשחק מציג "מערכת מבוקש" בעלת שש דרגות ולאחר שקיי ביצעה פשע, חיילי האימפריה ינסו להרוג או לכלוא את קיי.
השחקנים יכולים לברוח מהאימפריה בעזרת התחבאות, נתינת שוחד לדמויות סמכותיות או בחיסול אויבים שונים.
בנוסף לאלו, המשחק מציג מערכת של עצי דיאלוג עם בחירות העשויות להשפיע על המוניטין של קיי בקרב הקרטלים השונים.
זמן מה לאחר השמדת כוכב המוות הראשון, מנהיג קרטל הפשע המאורגן "זאראק באש" בשם סלירו רוצח את מנהיגי קרטלי הפשע האחרים במטרה להרחיב את פעילותו.
בינתיים, גנבת בשם קיי וס מחפשת דרך לברוח מכוכב הבית שלה, "קאנטו בייט" במטרה להתחיל מחדש במקום אחר.
מתוך ייאוש, קיי מסכימה לקחת חלק בשוד המאורגן על ידי צוות שודדים המונהג בידי אישה בשם דניון.
במסגרת השוד, הכנופיה רוצה לפרוץ למתחמו הפרטי של סלירו ולגנוב את הונו.
למרות זאת, לאחר שקיי פורצת למתחם, היא מגלה שהשלל אותו הקבוצה חיפשה היה אסיר בשם אסארה שנכלא על ידי סלירו בעקבות השתייכותו למחתרת שפועלת נגד האימפריה.
קיי דורשת מהכנופיה תשלום על עבודתה, אך נורית על ידי רובה הלם ונאלצת לברוח מהמקום.
סרילו, שמאמין שקיי לבדה אחראית לפריצה, שם פרס על ראשה ("סימן מוות") ובכך היא הופכת למבוקשת.
קיי מצליחה לגנוב ספינת חלל בשם "הטריילבלייזר" ומצליחה לבצע קפיצת חלל ולהגיע לכוכב "טושרה", עליו היא נאלצת לנחות נחיתת אונס לאחר שהספינה ניזוקה.
על כוכב טושרה, קיי פוגשת את מכונאי בשם וואקה שמסכים לתקן את ספינת החלל של קיי, בתנאי שהאחרונה תממן את עלות התיקון.
בתקווה להשיג מספיק כסף, קיי מתחילה לעבוד עבור קרטלי הפשע המאורגן על פני הכוכב.
לאחר שקיי מצליחה להשיג מערכת ניווט חדשה לספינה, מתגלה שוואקה בגד בקיי והסגיר אותה לאנשיו של סרילו בתמורה לפרס על ראשה וספינת החלל של קיי.
למרות זאת, וואקה נהרג על ידי שכירת חרב בשם וייל, שרוצה גם היא להרוג את קיי בתמורה לפרס של ראשה.
קיי ניצלת על ידי פושע בשם ג'יילן וראקס והדרואיד שלו, אן-די 5 (ND-5).
ג'יילן מבקש מקיי להשתתף בשוד נוסף על מבצרו של סרילו כדי לשדוד את הונו.
על מנת שהשוד יצליח, ג'יילן מבקש מקיי להקים צוות של שודדים מיומנים.
קיי ואן-די 5 יוצאים לדרכם ברחבי הגלקסיה כדי לגייס אנשי צוות חדשים.
קיי משחררת פורץ כספות בשם אנק לאחר שהאחרון נכלא על ידי קרטל אשיגה בכוכב "קג'ימה".
על כוכב הלכת "טטואין", קיי מחפשת אחר לוחם בשם הוס, אך קיי, ביחד עם וייל שגם הגיעה למקום, נכלאות על ידי ג'אבה ההאט.
הוס נהרג וקיי ווייל נאלצות לשתף פעולה כדי לברוח מג'אבה, ובמהלך הזמן השתיים מתחילות להתיידד.
על כוכב "אקיבה", קיי מחפשת אחר הדרואיד גידאק ומסייעת לו לפרוץ לדרואידים ברשות האימפריה עבור המחתרת.
במהלך גיוס חבר צוות נוסף, אן-די 5 מתקלקל לאחר שספק הכוח שלו מפסיק לפעול.
קיי וגידאק פורצים למפעל, אך פוגשים שם את אסארה שמחליט להצטרף לצוות.
ג'יילן עצמו מגייס את ריקו, פורץ מומחה ואת אמה של קיי שנטשה אותה במהלך התבגרותה.
למרות חוסר רצונה לעבוד עם ריקו, קיי ממשיכה בתוכנית והיא גונבת רשימת קודי הפעלה ששייכים לסלירו ומתגלה שסלירו הוא המנהל של סוכנות החקירות של האימפריה ושקרטל הפשע שלו משמש רק כחזית עבור הארגון.
קיי מובילה את הצוות בפריצה, אך השוד מתגלה כמלכודת וקיי נכלאת על ידי סלירו והאחרון מצווה של וייל להורגה.
וייל בוגדת בסלירו, מעלפת אותו ומכניעה את השומרים בתמורה לחלק מהשלל אותו הכנופיה חומדת.
קיי וצוותה מצליחים לברוח מהכוכב, אך קיי מגלה שמה שהם גנבו לא היה כסף, אלא טקסט עם כל המידע שסלירו אסף על האימפריה.
קיי ואסארה נבגדים על ידי ג'יילן, שרצה להפיל את סלירו במטרה לרשת אותו כראש הארגון.
ג'יילן מצווה על אן-די 5 לכלוא את קיי בספינת החלל ולקחת את אסארה איתו בתור שבוי.
בעזרתו של ריקו, אנק וגידאק משחררים את קיי והקבוצה מגלה שספינת החלל של קיי עשתה דרכה למשחתת כוכבים בשם "Revelator" (בתרגום מילולי: "המגלה").
קיי רוצה לחלץ את אן-די 5 משליטתו של ג'יילן ומצליחה להסתנן לפגישה חשאית בין ג'יילן, סרילו ודארת' ויידר.
דארת' ויידר מסכים לג'יילן לתפוס את מקומו של סרילו, אך ג'יילן יורה בסרילו למוות ומגלה שהם בעצם אחים ושג'יילן נוטר לסרילו טינה לאחר שהאחרון גרם למות משפחתם.
קיי מצליחה להוציא את אן-די 5 משליטתו של ג'יילן והדרואיד הורג את ג'יילן כדי להגן על קיי.
קיי, אן-די 5 ואסארה נלחמים בחיילי האימפריה ומצליחים לברוח ממשחתת הכוכבים עם הטקסט בידם.
בעזרת המחתרת של אסארה והקרטל שהשחקן עשה עבורו הכי הרבה משימות מסייעים לקיי ולצוותה להשמיד את המשחתה.
בסופו של דבר, אסארה חוזר אל המחתרת עם מידע קריטי עבורם אודות האימפריה, אנק וגידאק מחליטים לעבוד ביחד ולשדוד קזינואים, וייל מקבלת את הטקסט אותו הקבוצה גנבה וקיי ואן-די 5 עוזבים בחיפוש אחר הרפתקאות חדשות.
בסצנה שאחרי הכתוביות, קיי המחופשת מסייעת לריקו לברוח מכלא האימפריה.
ב-13 בינואר 2021, הודיעה "יוביסופט" כי משחק "מלחמת הכוכבים" נמצא בפיתוח על ידי "Massive Entertainment" וברישיון של "Lucasfilm Games".
עוד מסרה החברה כי עלילת המשחק תהיה נרטיבית ותתקיים בעולם פתוח.
עבור פיתוח המשחק, החלה "Massive Entertainment" לגייס חברים נוספים לצוות הפיתוח שלהם, בין היתר בשל פיתוח המשחק Avatar: Frontiers of Pandora במקביל.
ביוני 2023, הוצג קדימון ראשון במהלך תצוגת משחקי ה-Xbox.
יום למחרת, הוצגו עשר דקות של משחקיות בתצוגת "Ubisoft Forward".
במהלך פיתוח המשחק נעשה שימוש במנוע המשחק Snowdrop.
את פיתוח המשחק הובילו במאי המשחק מתיאס קרלסון והבמאי הקריאייטיבי ג'וליאן גרייטי.
על כתיבת עלילת המשחק הופקדה התסריטאית ניקי פוי, ועל בימוייה, נביד חווארי.
גרייטי ציין כי צוות הפיתוח בחר למקם את עלילת המשחק בפרק הזמן שבין "האימפריה מכה בחזרה" ל"שובו של הג'דיי" מכיוון שכל חברי הצוות היו "מעריצים ענקיים של הטרילוגיה המקורית".
גרייטי אף ציין כי הרקע העלילתי יצרה סביבה אידיאלית עבור פורע-חוק מבוסס או טירון להטביע את חותמו, שכן בתקופה זו ברית המורדים לא הייתה "חלק מהתמונה", האימפריה הגלקטית "לקחה יותר ויותר שליטה", והסינדיקטים הפליליים "לקחו יותר כוח לעצמם".
המשחק עתיד לצאת לשוק ב-30 באוגוסט 2024 עבור פלייסטיישן 5, Microsoft Windows ו-Xbox Series X/S.
פרסתאריךקטגוריהעבורתוצאהמקורפרס גראמי2025הפסקול הטוב ביותר עבור משחקי וידאו ומדיה אינטראקטיבית אחרתפרס המוזיקה במדיה של הוליווד2024שיר מקורי – משחק וידאו (קונסולה ומחשב)"The Cantina Can't Contain Us" – קודי מתיו ג'ונסון בהשתתפות יא-יה מלודיסעיצוב מוזיקלי – טריילרווילברט רוג'ט השני
Star Wars Episode I: Racer הוא משחק וידאו מסוג סימולציית מרוצים שיצא במקור לשווקים בשנת 1999 עבור מערכת ההפעלה Windows ואשר נוצר על בסיס סצנת מרוץ הפודים בסרט "מלחמת הכוכבים - פרק 1: אימת הפנטום".
השחקן שולט במשחק בחלליות הפודים בהם ניתן להתחרות במסלולים שונים.
עשרים שנה לאחר יציאת המשחק יצאה לשווקים מהדורה מחודשת של המשחק עם גרפיקה משופרת עבור קונסולות המשחקים נינטנדו סוויץ', פלייסטיישן 4, ו-Xbox One.
המשחק כולל מגוון מסלולים במספר כוכבי לכת שונים.
השחקנים מסוגלים לבחור לשחק בכל הדמויות שהתחרו זה בזה בסצנת מרוץ הפודים בסרט אימת הפנטום, בנוסף למספר דמויות חדשות ומקוריות שנוצרו במיוחד עבור המשחק.
לכל אחת מהדמויות יש חללית פוד שונה עם חסרונות ויתרונות שונים.
חללית הפוד בה משתמש השחקן במשחק מצוידת במבער אחורי אותו השחקן מסוגל להפעיל במהלך המרוץ מספר פעמים על מנת להגביר את המהירות של החללית באופן זמני.
השחקן חייב לקחת תמיד בחשבון ששימוש מופרז במבער האחרורי גורם להתחממות יתר של המנוע ולכן אם הוא מופעל במשך זמן רב מדיי המנוע יתפוצץ, והדבר ישבית את חללית הפוד באופן זמני, עד שהיא תהיה מסוגלת לחזור למירוץ.
כמו כן, בעת התחרות השחקן צריך לקחת גם בחשבון שחללית הפוד תיהרס אם יגרם לאחד המנועים או לשניהם נזק רב מדיי כתוצאה מכמות גדולה מדיי של התנגשויות בקירות או במכשולים, ולכן השחקן חייב תמיד לנווט בזהירות רבה ככל הניתן במסלול המרוצים.
ניתן לתקן את חללית הפוד תוך כדי התחרות, אך צריך לקחת בחשבון שהדבר גורם להאטה של חללית הפוד עד שהחללית מתוקנת לחלוטין.
המשחק מכיל שלושה מצבי משחק:
מצב טורניר (Tournament mode) - מצב אשר מאפשר לשחקן להתחרות באליפות על מנת לזכות בהם בפרסים ובאמצעותם לשדרג את חללית הפוד, לגרום לכך שמסלולים חדשים יהפכו זמינים, ובאופן הדרגתי לקבל גישה לדמויות נוספות במשחק.
מצב מרוץ חופשי (Free Race mode) - מצב בו השחקן יכול להתאמן בכל אחד מהמסלולים שהפכו זמינים עד כה במשחק ולהתחרות בכל אחת מהדמויות שהפכו זמינות עד כה במשחק.
במצב מרוץ חופשי דמות השחקן אינה יכולה לצבור פרסים חדשים או לקבל גישה למסלולים ודמויות חדשות.
מצב תחרות בזמן (Time Attack) - במצב זה השחקן מתחרה נגד השעון, וחייב להשיג את הזמן המהיר ביותר בכל מסלול.
מצב זה זמין רק בגרסאות של המשחק שיצאו לקונסולות המשחקים והוא אינו זמין בגרסה של המשחק למחשב האישי.
המשחק כולל גם את האפשרות לקיים משחקים מרובי משתתפים.
אפשרות זו שונה בין הגרסה של המשחק למחשב האישי לבין הגרסה של המשחק לקונסולות המשחקים.
בגרסאות של המשחק לקונסולות Nintendo 64 ו-Dreamcast ניתן לשחק במצב מרובה משתתפים על אותו המסך במסך מפוצל, ובגרסאות של המשחק למערכות ההפעלה Windows ומקינטוש ניתן לשחק במצב מרובה משתתפים ברשת מקומית (LAN).
הגרסה של המשחקים ל־Windows משתמשת בפרוטוקול IPX לצורך כך, ובגרסת המקינטוש נעשה שימוש בפרוטוקל TCP/IP לצורך כך.
במצב מרובה משתתפים, יכולים לשחק עד 8 שחקנים.
המשחק פותח במשך קרוב לשנתיים על ידי חברת לוקאס ארטס לפני שהוא יצא לשווקים לבסוף במאי 1999. המשחק יצא במקור למערכת ההפעלה Windows, ובהמשך יצא גם לקונסולות המשחקים נינטנדו 64 ודרימקאסט.
בשנת 2020 יצאו גרסאות מחודשות של המשחק עם גרפיקה משופרת לקונסולות המשחקים המודרניות נינטנדו סוויץ',פלייסטיישן 4 ו-Xbox One.
השחקנים ג'ייק לויד ולואיס מקלאוד, אשר גילמו בסרט אימת הפנטום את דמויותיהם של אנאקין סקייווקר וסבולבה, גילמו גם במשחק את אותם התפקידים.
ג'ייק לויד עזר לקדם את המשחק בתערוכת E3 של שנת 1999. המשחק כלל גם את הפסקול של הסרט אימת הפנטום ואת האפקטים הקוליים השונים מהסרט.
"Stargazing" (בעברית: "תצפית לכוכבים") הוא סינגל של התקליטן הנורווגי קייגו, בשיתוף פעולה עם הזמר האמריקאי ג'סטין ג'סו , שיצא ב-22 בספטמבר 2017 בהוצאת חברות התקליטים אולטרה רקורדס וסוני מיוזיק.
השיר מופיע במיני-אלבום הראשון של קייגו כסינגל השלישי של המיני-אלבום, Stargazing.
השיר נכתב על ידי סטיוארט קריקטון, קייגו, ג'יימי הרטמן וג'סטין ג'סו, והופק על ידי סטיוארט קריקטון, קייגו וג'יימי הרטמן.
נכון ליולי 2025, השיר הושמע למעלה מ-145 מיליון פעמים ביוטיוב, ולמעלה מ-560 מיליון פעמים בספוטיפיי.
Star Wars Battlefront II הוא משחק וידאו מסוגת יריות-פעולה המבוסס על זיכיון מלחמת הכוכבים.
המשחק יצא ברחבי העולם ב-17 בנובמבר 2017 עבור PlayStation 4, Xbox One ו-חwidows.
זהו המשחק השני בסדרת Star Wars: Battlefront ומהווה המשך ישיר למשחק הקודם משנת 2004.
בניגוד לקודמו, Battlefront II כולל מצב עלילה לשחקן יחיד, המגשר על הפער בין אירועי הסרטים מלחמת הכוכבים - פרק 6: שובו של הג'דיי ומלחמת הכוכבים - פרק 7: הכוח מתעורר.
העלילה עוקבת אחר אידן ורסיו, מפקדת "יחידת אינפרנו" – יחידת קומנדו של האימפריה הגלקטית.
מצב מרובה המשתתפים הורחב משמעותית ונכלל בו תוכן מכל שלוש התקופות של סאגת מלחמת הכוכבים: טרילוגיית הפריקוולים (פרקים 1-3), הטרילוגיה המקורית (פרקים 4-6) וטרילוגיית ההמשך (פרקים 7-9).
עם יציאתו, המשחק עורר מחלוקת ציבורית רחבה וספג ביקורת קשה מקהילת הגיימינג בשל הסתמכותו על רכישות בתוך המשחק וקופסאות שלל (Loot Boxes) שהעניקו יתרונות משמעותיים במשחק.
מודל זה מכונה על ידי הקהילה "שלם כדי לנצח" (Pay to win) והוביל לתגובת נגד חריפה, כולל התערבות של גופים ממשלתיים ברחבי העולם שבדקו האם מדובר בהימורים.
בעקבות הלחץ הציבורי, EA הסירה את כל הרכישות האפשריות מהמשחק שעות ספורות לפני השקתו הגלובלית.
לאחר ההשקה, צוות הפיתוח ב-DICE עמל על שיפור המשחק במשך כשנתיים וחצי.
במרץ 2018, מערכת ההתקדמות שונתה מהיסוד והוסרו כל המרכיבים של "שלם כדי לנצח".
בנוסף, שוחררו עדכוני תוכן חינמיים רבים שהוסיפו גיבורים, נבלים, מפות, כלי רכב ומצבי משחק חדשים.
עדכונים אלו זכו לשבחים ושיפרו את תדמית המשחק, שהפך לדוגמה בולטת ל"קאמבק" מוצלח בתעשיית המשחקים.
"Stars" הוא שיר של שלישיית האינדי הבריטית Dubstar, שיצא לאור בשנת 1995 באלבום הבכורה שלהם, "Disgraceful", בהוצאת EMI ופולידור רקורדס.
השיר זכה לשבחים מהמבקרים, והגיע לשיא במקום ה-40 בבריטניה.
לאחר שיצא מחדש ב-1996, הוא זכה להצלחה רבה יותר, והגיע למקום ה-15 במצעד הסינגלים הבריטי, למקום ה-18 בסקוטלנד, וכן למקום ה-69 במצעד אירופה הוט 100. מחוץ לאירופה, השיר היה להיט בישראל, ושהה במקום הראשון במשך שלושה שבועות.
הוא זכה להשמעות רבות במועדונים ונוצרו עבורו רמיקסים רבים.
להקת המטאל גותי האיטלקית לקונה קויל הקליטה קאבר לשיר במיני-האלבום שלה "Halflife" משנת 2000.
השיר נכתב על ידי חבר הלהקה סטיב הילייר, והופק על ידי גריים רובינסון וסטיבן הייג.
בראיון משנת 1995 למגזין המוזיקה הבריטי, מלודי מייקר, הילייר סיפר על המילים: "זה בהחלט עניין של להיות לבד ולהיות בשקט ולהרהר.
לא בהכרח להיות בודד, אלא לבד." הוא הוסיף, "זו שיר מאוד מודע לעצמו.
הוא עוסק בעובדה שכאשר אתה עושה משהו יצירתי, זה לא כל כך מה שאתה מרגיש לגבי הדבר, או כמה אנשים באים ומספרים לך כמה אתה נהדר, אלא יותר על הדעות של האנשים שאתה לוקח ברצינות וכמה זה משפיע עליך.
כגון, איך לוקחים ברצינות מישהו שאומר לך שאתה טוב?".
מצעד (1995)מיקום שיאאירופה (רדיו ריקוד אירופי)13ישראל (מצעד הסינגלים הישראלי)1סקוטלנד (OCC)35סינגלים בבריטניה (OCC)40UK Dance (OCC)25
מצעד (1996)מיקום שיאאירופה (Eurochart Hot 100)69סקוטלנד (OCC)18סינגלים בבריטניה (OCC)15
Starsailor הוא אלבומו השישי של הזמר טים באקלי, אשר יצא ב-1970.
האלבום מציין את המעבר של הזמר מפולק רוק לשילוב של ג'אז עם סגנונות אוונגרדיים, ונחשב לאלבום לא קליט.
האלבום מכיל את שירו המוכר ביותר של באקלי "Song to the Siren".
אמנים רבים ביצעו גרסאות כיסוי לשיר זה, כשהמוכרת ביותר היא מ-"This Mortal Coil", פרויקט מוזיקלי שיצא כאלבום בשנת 1984, ובו ביצעו חברי להקת קוקטו טווינס את השיר.
החידוש של "Song to the Siren" חידש עניין בטים באקלי בשנות ה-80.
"Start Something" הוא אלבומה השני של להקת לוסטפרופטס, והוא הביא לפריצה הגדולה שלהם.
האלבום הגיע למקום ה-4 במצעד הבריטי.
לוסטפרופטס הוציאו מאלבום זה חמישה סינגלים , כאשר ההישג הגבוה ביותר היה של השיר "Last Train Home", שהגיע למקום ה-8 במצעד הבריטי.
Station to Station הוא אלבום מאת המוזיקאי הבריטי דייוויד בואי שיצא בשנת 1976. האלבום נחשב לאחת מהעבודות המאפיינות ביותר את בואי ומייצג היטב את הדמות אותה הציג בואי באותה העת בפני הקהל וכונתה הדוכס הלבן והרזה (Thin White Duke).
ברשימת 500 האלבומים הגדולים בכל הזמנים, שערך מגזין המוזיקה רולינג סטון בשנת 2003, הגיע האלבום למקום 323.
האלבום הוקלט מיד עם השלמת צילומי סרטו של ניקולס רוג "האיש שנפל מכוכב אחר" בכיכובו של בואי, ועטיפת האלבום לקוחה מאחת מהסצנות בסרט.
בזמן ההקלטות היה בואי מכור כבד לקוקאין ובעקבות זאת לא היה מעורב כלל בנושא ההפקה של האלבום.
Station to Station מהווה אבן דרך בקריירה המוזיקלית של בואי.
לאחר שאימץ את הפאנק ומוזיקת הנשמה באלבומו הקודם Young Americans, עבר לכיוון מוזיקלי אחר שנטה לסגנון אלקטרוני ואוונגרדי, שהתבסס על סינתיסייזר וצליל תעשייתי.
ההשפעה נבעה מחשיפתו של בואי ללהקות גרמניות שפעלו באותה העת ובהן קרפטוורק וNeu!.
השפעה זו המשיכה ללוות את הקו המוזיקלי בו דבק עד לראשית העשור הבא, וביתר דגש בטרילוגית האלבומים שהוקלטו בהשפעת האווירה בעיר ברלין ובשיתוף הפעולה עם המוזיקאי בריאן אינו.
מילות שירי האלבום הראו השפעה של הפילוסופים פרידריך ניטשה, אליסטר קראולי, וכן השפעות מיסטיות ודתיות דוגמת הקבלה.
האלבום נחשב לאחת מההצלחות המוזיקליות הגדולות ביותר של בואי, והלהיט שנכלל באלבום Golden Years הגיע למקום ה-5 במצעדים בבריטניה ובארצות הברית.
האלבום הוקלט ב"אולפני צ'רוקי" שבלוס אנג'לס, קליפורניה.
האלבום הופק על ידי המפיק הארי מסלין שהפיק שניים משירי אלבומו הקודם של בואי Young Americans (בהם שותף ג'ון לנון בהקלטות).
המפיק שליווה את בואי עד אותה העת טוני ויסקונטי לא הפיק את האלבום בשל מחויבויות קודמות להן התחייב.
להקת הנגנים שהתגבשה כבר באלבום הקודם של בואי, המשיכה גם לאלבום זה, ולמעשה ליוותה את בואי עד לסוף העשור ללא שינויים משמעותיים.
מבחינת הסגנון, אלבום זה מהווה המשך ופיתוח לאלבומו הקודם של בואי וכן ליצירות מוקדמות יותר של בואי.
השיר השני באלבום, Golden Years, שהיה השיר הראשון שהוקלט לצורך האלבום, הוצע במקור על ידי בואי לאלביס פרסלי, אך נדחה, והפך ללהיט בבריטניה ובארצות הברית.
השיר החותם את האלבום Wild is the Wind - הוא בלדה אותה חידש בואי (בהשראת נינה סימון), ויש הרואים בה את אחד מרגעיו הגדולים של בואי כזמר.
על אף ששיר הנושא של האלבום, ניפתח בקולות של רכבת נוסעת, בואי טוען שהכוונה היא לא בתחנת רכבת אלא בתחנות הייסורים כדוגמת אלו שבויה דולורוזה .
בשיר ישנה שורה בעברית המצטטת מושגים מהקבלה: כתר ומלכות ("From Kether to Malkuth").
בינואר 1976 יצא האלבום וזכה מיד לתשבחות מצד מבקרי המוזיקה.
האלבום הגיע למקום ה-3 במצעדי המכירות בארצות הברית, שם נותר 32 שבועות.
בבריטניה הגיע למקום ה-5 ונותר 17 שבועות במצעד.
זו הייתה הפעם האחרונה בה זכה אלבום של בואי להצלחה גדולה יותר מחוץ לארץ מולדתו.
לאחר הוצאת האלבום, ניגש בואי לערוך את פסקול הסרט "האיש שנפל מכוכב אחר" בו גם כיכב, יחד עם המוזיקאי פול בקמסטר (עמו עבד בראשית הקריירה שלו).
בשל חילוקי דעות בין השניים שקע פרויקט הפסקול ולא יצא אל הפועל.
אחת מהסיבות העיקריות לכישלון הפרויקט הייתה ההתמוטטות של בואי, שנבעה מעומס עבודה ומהתמכרותו לסמים.
רק רצועה אחת מהפסקול יצאה לבסוף לאור ונקראה Subterraneans, ומופיעה באלבומו הבא של בואי Low.
מיד עם צאת האלבום יצא בואי למסע הופעות לקידומו.
את ההופעות פתח שירה של להקת קרפטוורק "Radioactivity".
על הבמה הופיע בואי בתלבושת של דוכס, ובסיוע של תאורה מתאימה ואביזרי במה, ביקש בואי למעשה ליצור אווירה של הסגנון האקספרסיוניסטי הגרמני.
Station to Station מאוזכר ביצירות רבות שאר הופיעו לאחר יציאתו.
להקת קרפטוורק בשירם Trans-Europe Express: "מתחנה לתחנה/ חזרה לעיר דיסלדורף/ לפגוש את איגי פופ ודייוויד בואי".
להקת רד הוט צ'ילי פפרז בשיר הנושא של האלבום Californication: "קוביין האם אתה מאזין לרקיע / שר שירים מתחנה לתחנה".
וכן שמו של פרק הסיום בספרו של אירווין ולש טריינספוטינג הוא "מתחנה לתחנה".
במקור יועד תצלום צבעוני על גבי עטיפת האלבום, שנילקח מהסרט "האיש שנפל מכוכב אחר".
התצלום הצבעוני נדחה בסופו של דבר על ידי בואי.
כשהאלבום יצא לאור בשנת 1976 התנוסס על עטיפתו התצלום המקורי רק שהפעם בשחור לבן.
רק בשנת 1991 במהדורת הדיסק, הודפס על עטיפת האלבום התצלום הצבעוני.
בונוס מהופעה חיה למהדורת האלבום משנת 1991
דייוויד בואי - שירה, קולות, גיטרה, סקסופון, קלידים
ג'ורג' מארי - גיטרה בס
ארל סילק - גיטרה חשמלית
"Starships" (בעברית: "חלליות") הוא סינגל של הזמרת הטרינידדית ניקי מינאז'.
השיר יצא לאור ב-14 בפברואר 2012 כסינגל הראשון מאלבום האולפן השני של מינאז', Pink Friday: Roman Reloaded.
השיר הגיע לחמשת המקומות הראשונים במגוון מדינות.
במצעד הסינגלים הבריטי הגיע השיר למקום השני, מיקום שיא לשיר סולו של ראפרית.
השיר הגיע למקום החמישי במצעד הסינגלים האמריקאי בילבורד הוט 100, שם שבר שיא והיה לשיר הראשון ששהה בעשרת המקומות הראשונים במצעד במשך 21 שבועות רצופים.
נכון לינואר 2013 מכר השיר מעל ל-7.2 מיליון עותקים ונחשב לאחד הסינגלים הנמכרים ביותר בכל הזמנים.
בארצות הברית הגיע השיר למעמד פלטינה 6x.
השיר נכלל במשחקי הווידאו "Dance Central 3" ו-"Just Dance 2014".
Stationary Traveller הוא האלבום העשירי של להקת קאמל.
זהו אלבום קונספט המדבר על פליטים ממזרח גרמניה שעברו את חומת ברלין.
ב-2009 יצא האלבום בגרסה משופרת (רימאסטר).
כל השירים נכתבו על ידי אנדרו לאטימר וסוזן הובר, מלבד רצועות 1, 4 ו-10, שנכתבו על ידי לטימר, ורצועה 9, שנכתבה על ידי טון שפרפנזיל
Stay (בעברית: תישאר) הוא שיר של הזמרת ריהאנה בו מתארח הזמר מיקי אקו.
השיר יצא לאור ב-7 בינואר 2013 כסינגל השני מאלבום האולפן השביעי של ריהאנה, Unapologetic.
השיר הגיע למקום השלישי במצעד הסינגלים של ארצות הברית ולמקום הרביעי במצעד הסינגלים של בריטניה והפך ללהיט.
הקליפ לשיר גרף נכון ל-ספטמבר 2016 מעל 560 מיליון צפיות באתר יוטיוב.
השיר הוא גם הסינגל הנמכר ביותר מהאלבום בארצות הברית עם 4 מיליון עותקים, והנמכר ביותר של ריהאנה עד היום בארצות הברית.
ריהאנה אישרה ב-10 בפברואר 2013 בשטיח האדום של טקס הגראמי שהקליפ ייצא ביום הבא (11 בפברואר) ויופיע לראשונה ב.
כשביקשו מריהאנה לתאר את הקליפ היא הגיבה: "הקליפ היה מאוד מאוד פשוט.
נשארתי לאורך כל הקליפ באמבטיה, וצילמנו את זה ממש מקרוב.
מיקי אקו גם משתתף בקליפ.
ב-11 בפברואר, ריהאנה פרסמה גרסה "לא חתוכה" של הקליפ בטוויטר, בו היא שוכבת עירומה באמבטיה, ללא מיקי אקו בקליפ.
הגרסה הרשמית של הקליפ הופיעה ב מאוחר יותר באותו יום.
יום אחרי, הקליפ הועלה לערוץ ה-VEVO הרשמי של הזמרת ולאחר שעות ספורות נחסם לצפייה בשל העירום של ריהאנה; אך החסימה ירדה לאחר מספר ימים.
מדינהמעמדמכירותארצות הברית (RIAA)יהלום (פלטינה 11×)11,000,000
פרסקטגוריהתוצאהפרסי המוזיקה של iHeartRadioשיר השנהפרסי הגראמיפרס גראמי לביצוע הפופ הטוב ביותר של צמד/להקהפרסי הווידאו קליפים של MTVהקליפ הנשי הטוב ביותרפרסי בחירת הנוערבחירת מוזיקה – שיר פרידה
Starz (מבוטא: סטארז) היא רשת טלוויזיה אמריקאית המשדרת בטלוויזיה בכבלים ובלוויין מאז פברואר 1994. עיקר שידוריה הם סרטי קולנוע וסדרות טלוויזיה מקוריות.
מטה הרשת, ומטה חברת האם MoviePlex ממוקמים בעיירה מרידיאן, קולורדו.
ביולי 2015 היו לחברת Starz מעל 30 מיליון מנויים, שהם 26.5% מכלל בתי האב המנויים לטלוויזיה רב-ערוצית בארצות הברית.
חלק מהם מקבלים לפחות את הערוץ המרכזי של הרשת, במסגרת המנוי שלהם לטלוויזיה רב-ערוצית.
Starz הושק ב־1 בפברואר 1994, ובתחילה הופץ באמצעות מערכות כבלים.
שני הסרטים הראשונים ששודרו ברשת, סרטי דרמה שהיו כבני שנתיים באותה תקופה, היו "משחק הדמעות" ו"ניחוח אישה".
הרשת החלה עם שישה ערוצים מקוריים, ובהמשך נוספו שבעה ערוצים.
"Stay" הוא שיר של הדי ג'יי והמפיק הנורווגי קייגו.
בסינגל מתארחת הזמרת האמריקאית מאטי נויס.
השיר יצא לאור ב-4 בדצמבר 2015 כסינגל הרביעי מתוך אלבום האולפן הראשון של קייגו, "Cloud Nine".
השיר זכה לביקורות חיוביות, ובזכות מספר המכירות הדיגיטליות הרב שלו, אף זכה לתוארי פלטינה וזהב במספר מדינות כמו איטליה ודנמרק.
נוסף על כך, קייגו ונויס ביצעו את השיר בתוכנית "בוקר טוב אמריקה" המשודרת ברשת ABC.
הווידאו קליפ לשיר בוים על ידי ג'ייסון ביטי ויצא ב-18 בפברואר 2016.
הקליפ עוסק בזוג לסביות שחוות קשיים במערכת היחסים שלהן.
אחת הנשים עובדת על הבעיות במערכת היחסים בכך שהיא רוקדת, וזהו הנושא העיקרי של הקליפ.
עד לפברואר 2017 צבר הקליפ לשיר כ-19 מיליון צפיות ב-YouTube.
Stars Dance Tour (בעברית: ריקוד כוכבים) היה סיבוב ההופעות העולמי הרביעי, של הזמרת האמריקאית סלינה גומז, שהוא גם סיבוב ההופעות העולמי הסולו הראשון של גומז, שיצא עקב יציאת אלבום הסולו הראשון שלה Stars Dance.
ב-15 באפריל 2013, גומז הודיעה על סיבוב ההופעות שיתקיים בצפון אמריקה, ובאירופה, בין החודשים אוגוסט לנובמבר עקב יציאת אלבומה Stars Dance.
כשגומז נשאלה על סיבוב ההופעות, היא ענתה שהולכות להיות הופעות גדולות יותר מהופעות קודמות.
בנוסף - אמרה "אני רוקדת הרבה ואני רוצה לבדר אנשים".